Αλεξέι Σβεντ

Ο Αλεξέι Σβεντ (Μπέλγκοροντ, 16 Δεκεμβρίου 1988) είναι Ρώσος επαγγελματίας διεθνής καλαθοσφαιριστής. Με ύψος 1 μέτρο και 98 εκατοστά, παίζει στις θέσεις πόιντ γκαρντ και σούτινγκ γκαρντ για την κινέζικη Σανξί Φεντζιού. Είναι ένας από τους κορυφαίους παίκτες στην χώρα του με πολλές διακρίσεις.

 Ο Σβεντ ξεκίνησε την επαγγελματική του καριέρα με την ΤΣΣΚΑ Μόσχας σε ένα ρωσικό παιχνίδι Σούπερ Λιγκ, ενάντια στην ομάδα Ural Great Perm στις 4 Νοεμβρίου 2006. Το ντεμπούτο του στην Ευρωλίγκα το έκανε σε αγώνα ενάντια στην Ζάλγκιρις στις 17 Ιανουαρίου 2007. Τον Φεβρουάριο του 2007 ενσωματώθηκε στην Χίμκι ως δανεικός από την ΤΣΣΚΑ Μόσχας. Στην συνέχεια επέστρεψε στην ΤΣΣΚΑ Μόσχας πριν από την έναρξη της σεζόν 2007-08. Το Δεκέμβριο του 2009 πήγε στην Δυναμό Μόσχας ως δανεικός από την ΤΣΣΚΑ, στην οποία και επέστρεψε πριν από την έναρξη της σεζόν 2010-11.Την επόμενη σεζόν έφτασε στον τελικό της Ευρωλίγκα με τους κόκκινους. Στις 23 Ιουλίου 2012, η ΤΣΣΚΑ Μόσχας ανακοίνωσε επίσημα την αναχώρηση του Σβεντ προκειμένου να υπογράψει με τους Μινεσότα Τίμπεργουλβς του ΝΒΑ. Δύο ημέρες αργότερα, υπέγραψε πολυετή συμφωνία με τους Τίμπεργουλβς.Στις 23 Αυγούστου 2014 ολοκληρώθηκε μια συμφωνία τριών ομάδων, στην οποία συμμετείχαν οι Τίμπεργουλβς, οι Κλίβελαντ Καβαλίερς και οι Φιλαδέλφεια 76ερς. Στο πλαίσιο της συμφωνίας, ο Σβεντ και ο συμπαίκτης Luc Mbah a Moute διατέθηκαν στους Sixers, μαζί με το πρώτο draft για το Cleveland το 2015. Οι Κάβαλιερς έλαβαν τον Kevin Love από τη Μινεσότα, ενώ οι λύκοι έλαβαν τον Andrew Wiggins και τον Anthony Bennett από το Cleveland και τον Thaddeus Young από τη Φιλαδέλφεια.Στις 19 Δεκεμβρίου 2014, ο Σβεντ αποκτήθηκε από τους Χιούστον Ρόκετς σε μια συμφωνία τριών ομάδων που συμπεριλάμβανε και τους 76ers και τους Μινεσότα Τίμπεργουλβς.Στις 19 Φεβρουαρίου 2015, ο Σβεντ αποτέλεσε αντικείμενο διαπραγμάτευσης, μαζί με δύο επιλογές δευτέρου γύρου, στους Νιου Γιορκ Νικς με αντάλλαγμα τον Pablo Prigioni. Στις 16 Ιουλίου 2015, ο Σβεντ επέστρεψε στη Ρωσία και υπέγραψε τριετές συμβόλαιο με την Χίμκι. Η συμφωνία ανήλθε στα 10,2 εκατομμύρια δολάρια καθαρού εισοδήματος σε διάστημα τριών ετών. Στις 27 Μαρτίου 2017, ο Σβεντ βγήκε MVP της χρονιάς στο EuroCup. Ήταν ο πρώτος παίκτης στην ιστορία του EuroCup με μέσο όρο τουλάχιστον 22 πόντους, 5 ασίστ και 4 ριμπάουντ ανά παιχνίδι την ίδια εποχή. Ο Σβεντ βραβεύτηκε με το βραβείο του MVP για την VTB Λίγκα στη σεζόν 2016-17.Τον Ιούλιο του 2017, ο Σβεντ επεκτείνει το συμβόλαιό του με την Χίμκι έως την σεζόν 2019-20. Στις 23 Φεβρουαρίου, έγινε ο δεύτερος παίκτης στην ιστορία της Ευρωλίγκα που πετυχαίνει 16+ πόντους σε 23 σερί αγώνες μετά από τον Αλφόνσο Φορντ. Κατέκτησε το Βραβείο Κορυφαίου Σκόρερ της Ευρωλίγκα «Αλφόνσο Φορντ» για την σεζόν 2017-18, ενώ έκανε και ρεκόρ στα εύστοχα τρίποντα για μια σεζόν πετυχαίνοντας 107.Στις 5 Νοεμβρίου 2019, ανακοινώθηκε η η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα, ωστόσο δεν βρέθηκε στην τελική δεκάδα. Τον Φεβρουάριο του 2020, κόντρα στην Βιλερμπάν για την Ευρωλίγκα, πραγματοποίησε σπουδαία εμφάνιση καθώς τελείωσε το παιχνίδι με 24 πόντους, (5/7 δίποντα, 4/7 τρίποντα, 2/2 βολές), 1 ριμπάουντ, 13 ασίστ, 3 κλεψίματα, 1 λάθος, 4 κερδισμένα φάουλ και 37 βαθμούς στο σύστημα αξιολόγησης. Αυτοί οι αριθμοί των ανέδειξαν σε MVP της αγωνιστικής. Στις 30 Ιουνίου 2020, ανανέωσε το συμβόλαιο του με την Χίμκι για τρία ακόμα χρόνια. Στις 13 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της Χίμκι στη δεκαετία 2010-2020, όντας πρώτος σε ψήφους του κοινού με ποσοστό 97,85%. Στις 26 Οκτωβρίου 2020, έγινε ο πρώτος παίκτης στην ιστορία της VTB Λίγκα που φτάνει το ρεκόρ των 3.000 πόντων στη λίγκα. Τον Δεκέμβριο έφτασε τους 2.500 πόντους στην Ευρωλίγκα. Η σεζόν 2020-21 ήταν αποτυχημένη για την Χίμκι με 4 νίκες σε 34 αγωνιστικές, ωστόσο ο Σβεντ έκανε ατομικά καλή χρονιά και αναδείχθηκε πρώτος σκόρερ της χρονιάς με 19,78 πόντους (45,5% δίποντα, 33,3% τρίποντα, 89,9% βολές) σε 23 αγώνες, κάτι που του έφερε και το Βραβείο Κορυφαίου Σκόρερ της Ευρωλίγκα «Αλφόνσο Φορντ» για δεύτερη φορά στην καριέρα του. Έτσι έγινε ο τρίτος παίκτης με τουλάχιστον 2 βραβεία στην ιστορία. Στις 12 Αυγούστου 2021, ανακοινώθηκε η επιστροφή του στην ΤΣΣΚΑ Μόσχας μετά από εννέα χρόνια, με συμβόλαιο διάρκειας 1+1 χρόνια. Στις 18 Σεπτεμβρίου, κατέκτησε το πρώτο Σούπερ Καπ της VTB Λίγκα, νικώντας την Ζενίτ 81-73 με τον ίδιο να έχει 7 πόντους. Στις 4 Φεβρουαρίου 2022 κόντρα στην Άλμπα Βερολίνου, έγινε ο 10ος παίκτης στην ιστορία της Ευρωλίγκα που ξεπέρασε τους 3.000 πόντους. Τη σεζόν 2021-22 μέτρησε 11 πόντους και 3.7 ασίστ σε 24 αγώνες στην Ευρωλίγκα, ενώ στα playoffs της VTB κατέγραψε 17.5 πόντους και 6 ασίστ σε 13 αναμετρήσεις, χωρίς να καταφέρει να οδηγήσει την ομάδα του στον τίτλο. Στις 9 Ιουνίου 2022, η ΤΣΣΚΑ έκανε χρήση της option που υπήρχε στο συμβόλαιο του διατηρώντας τον στη Μόσχα για την αγωνιστική περίοδο 2022-23. Τον Ιανουάριο του 2023, αναδείχθηκε MVP του μήνα στη VTB αφού είχε 16,6 πόντους μέσο όρο, με 42,2% στο τρίποντο, μετρώντας 8,4 ασίστ, 3 ριμπάουντ και 19,6 βαθμούς στο σύστημα αξιολόγησης. Συνολικά τη σεζόν 2022-23, μέτρησε 16.6 πόντους, 7.8 ασίστ και 3.5 ριμπάουντ σε 32 ματς με την ΤΣΣΚΑ. Τον Οκτώβριο του 2023, συμφώνησε να μετακομίσει για πρώτη φορά στην καριέρα του στην Κίνα για λογαριασμό της Σανξί Φεντζιού. Ο Αλεξέι Σβεντ έπαιξε με τις ρωσικές κατώτερες εθνικές ομάδες. Έπαιξε στο πρωτάθλημα FIBA Europe Under 18 του 2006 και στα πρωταθλήματα FIBA Ευρώπης κάτω των 20 ετών το 2007 και το 2008. Ο Σβεντ είναι επίσης μέλος της ρωσικής εθνικής ομάδας μπάσκετ των ανδρών. Κέρδισε το χάλκινο μετάλλιο στο Ευρωμπάσκετ 2011. Στους Θερινούς Ολυμπιακούς του 2012, στις 12 Αυγούστου 2012, ο Σβεντ σημείωσε 25 πόντους για να οδηγήσει τη ρωσική εθνική ομάδα σε μια νίκη 81-77, επί της Αργεντινής, κερδίζοντας το χάλκινο μετάλλιο. Έπαιξε επίσης με τη Ρωσία στο Ευρωμπάσκετ 2013, και στο Ευρωμπάσκετ 2017, όπου βρέθηκε στην καλύτερη ομάδα του τουρνουά. ΤΣΣΚΑ Μόσχας Ευρωλίγκα: (2008) 4x Πρωτάθλημα Ρωσίας: (2008, 2009, 2011, 2012) 2x VTB Λίγκα: (2008, 2012) Σούπερ Καπ VTB Λίγκα: (2021) Καλύτερος νέος παίκτης στη Ρωσία: (2008) MVP στα play off ρωσικού πρωταθλήματος: (2012) MVP του Eurocup: (2017) Πρώτος σκόρερ του Eurocup: (2017) Καλύτερη πεντάδα του Eurocup: (2017) 2x Πρώτος σκόρερ στην Ευρωλίγκα: (2018, 2021) Δεύτερη Καλύτερη πεντάδα στην Ευρωλίγκα: (2018) MVP του μήνα στην Ευρωλίγκα: (Φεβρουάριος 2018) 7x MVP της αγωνιστικής στην Ευρωλίγκα Πρώτος στις ασίστ στην Ευρωλίγκα: (2021) MVP της VTB Λίγκα: (2017) 2x Πρώτος σκόρερ στην VTB Λίγκα: (2018, 2019) MVP του μήνα στην VTB Λίγκα: (Ιανουάριος 2023) 4x All Star Game VTB Λίγκα: (2017, 2020, 2021, 2022) MVP All Star Game VTB Λίγκα: (2020) Χάλκινο μετάλλιο στο Ευρωμπάσκετ 2011 Χάλκινο μετάλλιο στους Ολυμπιακούς Αγώνες 2012